open-index/open-wikipedia-markdown huggingface dataset:
Կադեր Խան

**Կադեր Խան** (, ), հնդիկ դերասան և սցենարիստ։ Որպես դերասան խաղացել է ավելի քան 300 ֆիլմում` սկսելով 1973 թվականի «Քար սրտին» ֆիլմով։ Որպես սցենարիստ 200 կինոժապավենի համար գրել է երկխոսություններ։ Տարբեր կատեգորիաներում աչքի է ընկել Filmfare Awards երեք մրցանակով։

## Կենսագրություն
Խանը ծնվել և մեծացել է Կամանտիպուրում և հետագայում օգտագործել է իր փորձը սցենարներ, իսկ ավելի ուշ՝ պիեսներ  գրելու համար։

Որպես երկխոսության հեղինակ դեբյուտել է «Jawani Diwani» (1972) ֆիլմում, որը գրել է չորս ժամվա ընթացքում Ռեմեշ Բեխլիի՝ Rose Movies-ի պրոդյուսերի խնդրանքով։ Այդ աշխատանքի համար նա ստացել է 1500 ռուփի, իսկ արդեն «Khel Khel Mein» ֆիլմի երկխոսության համար 10 հազար։ Հաջորդ տարում գրել է այն ժամանակվա երկու հայտնի կինոռեժիսորներ Մանմոհանա Դեսայի և Պրակաշ Մեհրի համար «Հավերժական սիրո պատմություն» (1977), «Ամար, Աքբար, Էնթոնի» (1977), «Բեռնակիրը» (1983) և «Գանգա, Ջամնա, Սարասվատի» (1988), ինչպես նաև «Ճակատագրի տիրակալը» (1978), «Որբը» (1981) և «Հարբեցողը» (1984) ֆիլմերի սցենարները։ Նաև աշխատել է հարավային Հնդկաստանի պրոդյուսերական տների և այնպիսի ռեժիսորների հետ, ինչպիսիք են Կ. Ռագհավենդրա Ռաոն, Կ. Բապայան, Դասարի Նարայան Ռաոն, Դ. Ռամանայդուն՝ ստեղծելով սցենարներ և երկխոսություններ այնպիսի հինդի ֆիլմերի ռեմեյքերի համար, ինչպիսիք են «Himmatwala» (1983), «Դատավոր Չոուդհուրի» (1983), «Mawaali» (1983), «Tohfa» (1984), «Haisiyat» (1984), «Naya Kadam» (1984), «Singhasan» (1986): Ընդ որում, նա ոչ միայն բնօրինակ ֆիլմերը թարգմանել է հինդի լեզվով, այլև դրանցում մտցրել է նոր միջավայր, մշակույթ, համատեքստ և հյուսիսի լեզու։

Որպես դերասան Խանը Ռադջեշ Կհաննայի հետ դեբյուտել է «Քար սրտին» (1973) դրամայում՝ խաղալով դատախազի օգնականի ոչ շատ մեծ դերը։ 1990-ական թվականներին Գավինդայի հետ ստեղծել է հիանալի կատակերգական զույգ «Հերոս № 1» (1997) կամ «Փեսացու Ռաջա» (1998) ֆիլմում։

## Ֆիլմագրություն

## Ծանոթագրություններ

Կատեգորիա:1937 ծնունդներ
Կատեգորիա:20-րդ դարի դերասաններ
Կատեգորիա:2018 մահեր
Կատեգորիա:Դեկտեմբերի 31 մահեր
Կատեգորիա:Կինոպրոդյուսերներ
Կատեգորիա:Հնդիկ դերասաններ
Կատեգորիա:Հնդիկ կինոդերասաններ
Կատեգորիա:Հնդիկ կինոռեժիսորներ
Կատեգորիա:Հնդիկ սցենարիստներ
Կատեգորիա:Հոկտեմբերի 22 ծնունդներ
Կատեգորիա:Տորոնտո քաղաքում մահացածներ
Լյուսիեն Լևի-Բրյուլ

**Լյուսիեն Լևի–Բրյուլ** (), ), ֆրանսիացի փիլիսոփա և հոգեբան–պոզիտիվիստ։ Հայտնի է իր պարզունակ «նախապատմական մտածողության» վերաբերյալ տեսությամբ։

## Կենսագրություն
Լյուսիեն Լևի–Բրյուլը ծնվել է Փարիզում, Լոթարինգիայից տեղափոխված հրեական ընտանիքում։ Նրա հայրը` Սիլվան Լևին, վաճառական էր, իսկ մայրը` Էռնեստինա Լևին, տնային տնտեսուհի էր։ Ամուսնացել է հարուստ ոսկերիչ Դեյվիդ Բրյուլի դստեր` Ալիսա Լուիզա Բրյուլի հետ և ձեռք է բերել երկրորդ ազգանունը։

Փիլիսոփայության ագրեժեի աստիճանով ավարտել է Բարձրագույն մանկավարժական դպրոցը։

Ղեկավարել է Սորբոնի ժամանակակից փիլիսոփայության պատմության ֆակուլտետը։ Նա Փարիզի էթնոլոգիայի համալսարանի հիմնադիրն է։

Սկսել է որպես փիլիսոփա, առաջին աշխատանքները նվիրված են գերմանական փիլիսոփայության զարգացմանը, Ջեյմս Ֆրեզերի «Ոսկե ճյուղը» աշխատությանը ծանոթանալուց հետո հետաքրքրվել է մարդաբանությամբ։ Ըստ մեթոդաբանության, խնդիրների լուծման սկզբունքների գործել է որպես սոցիոլոգ Էմիլ Դյուրկհեյմի աշակերտ։ Եղել է պոզիտիվիստ։

Նա նաև հիմք է դրել պատասխանատվություն հասկացության փիլիսոփայական մշակմանը՝ դրա մասին խոսելով իր «Պատասխանատվության գաղափարը» (1884) տրակտատում։

## Փիլիսոփայություն
Բրյուլը հայտնի է իր նախնադարյան «մինչտրամաբանական մտածողության» վերաբերյալ տեսությամբ։ Հակառակվել Է Թեյլորի և ուրիշ էվոլյուցիոնիստների տեսակետին, որոնք վստահ էին, թե նախնադարյան մարդը («փիլիսոփայող վայրենին») նույնքան տրամաբանորեն է մտածել, որքան ժամանակակից մարդը. Լյուսիեն Լևի–Բրյուլը վստահ է եղել, որ «ցածր հասարակության» մեջ տիրապետում են նաև «անհատական պատկերացումներից» սկզբունքորեն ուրիշ «խմբային պատկերացումներ»։ Չնայած, որ Լյուսիեն Լևի–Բրյուլը ենթադրում էր, որ հատուկ է տարբեր հասարակական կառուցվածքների մտածելակերպը, բայց և այնպես «մինչտրամաբանական մտածողությունը» հատուկ չէր համարում մի միայն հետամնաց ժողովուրդներին. ըստ այս տեսության` անձնական փորձի սահմաններում «նախնադարյան մարդը» մտածում և գործում էր ժամանակակց մարդու նման, իսկ ժամանակակից կյանքում ևս առկա են երևույթներ (կրոն, բարոյականություն), որոնցում դրսևորվում են խմբային պատկերացման գործողությունները, կիրառելի չեն տրամաբանական օրենքները։

## Ծանոթագրություններ

## Գրականություն
* 
* Роговин М. С. Люсьен Леви-Брюль // Философский энциклопедический словарь. / Гл. редакция: Л. Ф. Ильичёв, П. Н. Федосеев, С. М. Ковалёв, В. Г. Панов. — М.: Советская энциклопедия, 1983.
* 
* Люсьен Леви-Брюль // Философия: Энциклопедический словарь. / Под ред. А. А. Ивина. — М.: Гардарики, 2004.
* Люсьен Леви-Брюль // Философская энциклопедия. В 5-х т. / Под ред. Ф. В. Константинова. — М.: Советская энциклопедия. 1960—1970.

Կատեգորիա:Հրեա հոգեբաններ
Կատեգորիա:Հրեա փիլիսոփաներ
Կատեգորիա:Պատվո լեգեոնի շքանշանի ասպետներ
Կատեգորիա:Փարիզի համալսարանի շրջանավարտներ
Կատեգորիա:Ֆրանսիայի հրեաներ
Կատեգորիա:Ֆրանսիացի հոգեբաններ
Կատեգորիա:Ֆրանսիացի մարդաբաններ
Կատեգորիա:Ֆրանսիացի սոցիոլոգներ
Կատեգորիա:Ֆրանսիացի փիլիսոփաներ
Հույս (Հովհաննես Թումանյան)

«**Հույս (Հովհաննես Թումանյան)**», Հովաննես Թումանյանի ստեղծագործություններից է, գրվել է 1896 թվականի հունվարի 14-ին։

## Պատմություն
Թումանյանի ընտանիքի արխիվում պահվում է մեկ ինքնագիր։

Առաջին անգամ տպագրվել է 1972 թվականին՝ Բանբեր Երևանի համալսարանի 1-ին համարի 156-րդ էջում։ Հրատարակել է Արամ Ինճիկյանն ու այս և «Քեզ, գոված մուսա, ես չեմ ճանաչում․․․» ոտանավորների մասին տվել է հետևյալ ծանոթագրությունը․ 

## Ծանոթագրություններ

Կատեգորիա:Բանաստեղծություններ
Սփոյլեր (վեպ)

**Սփոիլեր** (), 2011 թվականի մռայլ կատակերգական վեպ, որը գրել Է բրիտանացի հեղինակ Աննալենա Մըքաֆին։ Վեպն առաջին անգամ հրատարակվել է Հարվիլլ Սեքերի կողմից, 2011 թվականի մայիսի 2-ին։ Միացյալ Նահանգներում գիրքը վերահրատարկվել է 2012 թվականի ապրիլի 10-ին։

## Բովանդակություն
«Սփոիլեր» վեպի գործողությունները տեղի են ունենում Լոնդոնում, 1990-ական թվականներին. վեպի սյուժեն հետևում է թերթի երկու աշխատակցուհիների։ Հոնոր Թալթը ութսունամյա փորձառու վետերան է, իսկ Թամարա Սիմը նորավարտ է, որը նյութեր է գրում դեղին մամուլի համար։  Թամարային ուղարկում են Հոնորից հարցազրույց վերցնելու. նա մտադրություն ունի բացահայտելու վերջինիս անձնական կյանքը։ Այնուամենայնիվ, հայտնի է, որ ծեր կինը խորամանկ է և չի ցանկանում իր անձնական կյանքի տվյալները հենց այնպես տրամադրել։ Քանի որ երկու կանայք վիճում են, և յուրաքանչյուր թերթ ձգում է ամենամեծ քանակությամբ վաճառվածը լինել, տոկոսադրույքներն ավելի են բարձրանում և ավելի անհույս են դառնում։

## Արձագանք
«Սփոիլերի» վերաբերյալ անդրադարձները հիմնականում դրական են եղել։ Լոնդոն Իվենինգ Սթանդարտը նշել է, որ վեպը  «զարմանալիորեն գրավիչ» է։ «Նյու Յորք Թայմս»-ի անդրադարձը գրքի վերաբերյալ ևս դրական է եղել` անվանելով այն ոգեշնչող։ The Independent և The Guardian պարբերականները ևս գովել են նովելը` նշելով, որ դա «սրամիտ և զվարճալի բանավեճ է լրագրության երկու տարբեր աշխարհների մասին»։  Entertainment Weekly -ն վեպին տվել է B+ գնահատական` այն «գոհացնող» անվանելով։ «The Globe and Mail»-ը նույնպես դրական է արձագանքել վեպին։

## Ծանոթագրություններ

Կատեգորիա:Վեպեր լրագրողների մասին
Կատեգորիա:Անգլերեն գրքեր
Կատեգորիա:Անգլերեն գրականություն
Կատեգորիա:2012 գրքեր
Կատեգորիա:Բրիտանական վեպեր
Կատեգորիա:Ամերիկյան վեպեր
Կատեգորիա:Անգլերեն վեպեր
Ջեյհուն Բայրամով

**Ջեյհուն Ազիզ օղլի Բայրամով** (, ), ադրբեջանցի պետական գործիչ, Ադրբեջանի Հանրապետության կրթության նախարար, արտաքին գործերի նախարար
Ադրբեջանի նախագահ Իլհամ Ալիևի 2020 թվականի հուլիսի 16-ի հրամանագրով նշանակվել է Ադրբեջանի արտաքին գործերի նախարար

## Կենսագրություն
Ջեյհուն Բայրամովը ծնվել է 1973 թվականին Բաքվում։ Ավարտել է Ադրբեջանի պետական տնտեսական ինստիտուտի տնտեսագիտության ֆակուլտետը։ Հետագայում նա ավարտել է Ադրբեջանի համալսարանի իրավագիտության ֆակուլտետը։

1996-2000 թվականներին նա աշխատել է Ադրբեջանի Հանրապետության ֆինանսների նախարարությունում ՝տարբեր պաշտոններում։

* 2000-2002 թվականներին — *«Salans Hertzfeld & Heilbronn Limited (Baku)»* ընկերությունում իրավաբան,
* 2002-2013 թվականներին — «*OMNI*» իրավաբանական ընկերության տնօրեն,
* 2013 թվականին — Ադրբեջանի Հանրապետության կրթության նախարարության աշխատակազմի ղեկավար,
* Ադրբեջանի Հանրապետության Նախագահի 2013 թվականի օգոստոսի 12-ի հրամանագրով նշանակվել է Ադրբեջանի Հանրապետության կրթության նախարարի տեղակալ։
* Ադրբեջանի Նախագահ Իլհամ Ալիևի 2018 թվականի ապրիլի 23-ի հրամանագրով նշանակվել է կրթության նախարար։
* Ադրբեջանի Նախագահ Իլհամ Ալիևի 2020 թվականի հուլիսի 16-ի հրամանագրով նշանակվել է արտաքին գործերի նախարար

Ամուսնացած է, ունի երկու զավակ։

## Ծանոթագրություններ

Կատեգորիա:Ադրբեջանի արտաքին գործերի նախարարներ
Ջորջինա Բայեր

**Ջորջինա Բայեր** (), դերասանուհի, քաղաքագետ, պառլամենտում աշխարհի առաջին բացահայտ տրանսեքսուալ պատգամավոր։ 1999 թվականի նոյեմբերի 27-ից մինչև 2007 թվականի փետրվարի 14 եղել է Նոր Զելանդիայի Պառլամենտի անդամ Լեյբորիստական կուսակցության կողմից։

## Կենսագրություն
Ծնվել է 1957 թվականին Վելինգտոն քաղաքում էթնիկ մաորիների ընտանիքում, նշանած անուն՝ Ջորջ Բերտրան։ Վաղ մանկությունը անց է կացրել տատիկի ու պապիկի հետ, Տարանակի քաղաքում նրանց ֆերմայում։ Հետո տեղափոխվել է Վելինգտոն մոր մոտ։ Շուտով, քոլեջն ավարտելուց հետո, սկսել է հայտնվել գիշերային գեյ ակումբների բեմերին։ Հետո տեղափոխվել է Սիդնեյ, որտեղ աշխատել է որպես մարմնավաճառ ու մերկապարուհի։ Այնտեղ նա հայտնվել է 4 տղամարդկանց հետ մի մեքենայում, որտեղ նրան բռնաբարել են։ Այդ պատահարը հավանաբար համոզել է նրան փոխել իր ապրելաձևը։

Վերադառնալով Նոր Զելանդիա, Ջորջինա Բայերը շարունակել է աշխատել որպես մերկապարուհի ու դրագ քուին։ 1984 թվականին նա կատարել է վիրաբուժական սեռի շտկում։ Սկսել է զբաղվել դրամատուրգիայով, ելույթներ է ունեցել թատրոնների ու կաբարեների բեմերի վրա, նկարահանվել է կինոյի ու հեռուստատեսության մեջ, աշխատել է որպես հաղորդավար ռադիոյում։ Մինչև հիմա էլ շարունակում է խաղալ թատրոնում։ 1987 թվականին *«New Zealand Listener Gofta Awards»-ում* *«Jewel’s Darl»* անվանակարգին է առաջադրվել։

## Քաղաքական կարիերա
Քաղաքական կարիերան սկսել է Քարտերտոն քաղաքում, Վելինգտոնից ոչ հեռու, ընտրվելով տեղի հոգաբարձական մարմին՝ միջին կրթության բաժին։ 1995 թվականին դարձել է քաղաքի քաղաքապետ 48% ձայներով, իսկ 1998 թվականին վերաընտրվեց՝ 90% ձայներով։ Դա դարձրել է նրան աշխարհի առաջին քաղաքապետ տրանսեքսուալ։

1999 թվականին ընտրվել է Նոր Զելանդիայի պառլամենտ Լեյբորիստական կուսակցության կողմից *Wairarapa* տարածքում, ինչից հետո թողել է Քարտերտոն քաղաքի քաղաքապետի պաշտոնը։ 2002 թվականին այդ նույն տարածքում վերաընտրվել է պառլամենտ։ 2005 թվականին վերաընտրվել է պատգամավորների ցանկում, զբաղեցնելով այդ պաշտոնը մինչև 2007 թվական։ Որպես պառլամենտի անդամ զբաղվել է մի շարք խնդիրներով՝ մշակույթով, գյուղատնտեսությամբ, տեղի ինքնակառավարմամբ ու շրջակա միջավայրով։ Բայց նրա ամենանկատելի գործունեությունը մարդու իրավունքների պաշտպանելն է, հատկապես սեքսուալական փոքրամասնությունների, այդ թվում նաև Նոր Զելանդիայի միասեռ ամուսնությունների, գենդերային ու ազգային հատկանիշներով դիսկրիմինացիայի ոչնչացման համար։

Մոնրեալում 2006 թվականին կայացած ԼԳԲՏ բնագավառում մարդու իրավունքներին նվիրված Միջազգային կոնֆերանսին Բայերը եղել է հիմնական զեկուցող, ու նույնպես էլ Կոպենգագենում 2009 թվականին։

Բայերի կյանքի ու ճակատագրի մասին վավերագրական ֆիլմ է նկարահանվել, որը Ռուսաստանում առաջին անգամ ներկայացվել է *«Бок о Бок»* կինոփառատոնի ժամանակ։ Ֆիլմի անվանումն է *«Georgie Girl»*։

## Արտաքին հղումներ
* Ֆիլմ կենսագրություն «Georgie Girl» .
* Գիրք կենսագրություն «Փոփոխությունները դեպի լավագույն են»

## Ծանոթագրություններ

Կատեգորիա:1957 ծնունդներ
Կատեգորիա:Անձինք այբբենական կարգով
Կատեգորիա:ԼԳԲՏ իրավունքների ակտիվիստներ
Կատեգորիա:ԼԳԲՏ քաղաքական գործիչներ
Կատեգորիա:Նոր Զելանդիայի քաղաքական գործիչներ
Գորչանսկի (ազգային պարկ)

**Գորչանսկի** (), ազգային պարկ Լեհաստանի հարավում։ Գտնվում է Փոքր Լեհաստանի վոյեվոդությունում՝ Լիմանովսկի և Նովոտարգսկի պովյատների տարածքում։

## Աշխարհագրություն
Զբաղեցնում է Արևմտյան Բեսկիդներ լեռնազանգվածի մաս կազմող Գորչանսկի լեռների կենտրոնական և հյուսիսարևելյան մասը։ Այգին ստեղծվել է 1981 թվականին՝ 23,9 կմ² մակերեսով, իսկ ժամանակակից մակերեսը կազմում է 70,3 կմ², որից 65,91 կմ²-ը զբաղեցնում են անտառները, 0,19 կմ²-ը՝ ներքին ջրերը, 4,18 կմ²-ը՝ այլ հողեր։ Այգում բացակայում են խոշոր գետերն ու լճերը, կան միայն փոքր գետեր։ Գորչանսկի այգու ամենաբարձր կետը Տուրբաչ լեռն է (ծովի մակարդակից 1310 մ բարձրության վրա)։ Այգում կան մի քանի քարանձավներ։

## Բուսական և կենդանական աշխարհ
Այգու տարածքում աճում են մոտ 900 տեսակի անոթային բույսեր, 25 տեսակի մամուռներ և 450 տեսակի քարաքոսեր։ Անտառները հիմնականում կազմված են եղևնիներից, կեչիներից ու եղևիններից։

Այգում բնակվում է ողնաշարավորների 185 տեսակ, որոնցից 21-ն ընդգրկված են Լեհաստանի կենդանիների Կարմիր գրքում։ Դրանցից են կարպատյան տրիտոնը, տետերև շեղաչքը, սպիտակամեջք փայտփորիկը, եռամատ փայտփորիկը, խլահավը, փոքր շահնարծիվը, քարարծիվը, բվեճը, երկարապոչ անտառաբուն, ճնճղուկանման բվեճը թավշաոտ բվիկը, անտառային քնամոլը, երկգույն մաշկեղ չղջիկը, հյուսիսային չղջիկը, գորշ արջը, փոքր պայտաքիթը, քնամուկը, լուսանը, գորշ գայլը և անտառային կատուն։ Ազգային պարկի տարածքում բնակվում են ավելի քան 9 տեսակի չղջիկներ, 130 տեսակի թռչուններ (նրանցից շուրջ 100 տեսակը բնադրում է այգում) և 7 տեսակի երկկենցաղներ։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:1981 հիմնադրումներ Լեհաստանում
Կատեգորիա:Եվրոպայի ազգային այգիներ
Կատեգորիա:Լեհաստանի ազգային պարկեր
Կատեգորիա:Կատեգորիա ԲՊՀՄ II
Կատեգորիա:1981 հիմնադրված բնության հատուկ պահպանվող տարածքներ‎
Թոմաս Շնաուց

**Թոմաս Շնաուց** ( ), ամերիկյան հեռուստատեսության պրոդյուսեր և սցենարիստ։ Նրա աշխատանքներն են «Գաղտնի նյութեր», «Միայնակ սլաքներ», «Գիշերում գողացող», «Հնձվոր», «Ամբողջ ծանրությամբ» և «Ավելի լավ է զանգեք Սոլին» սերիալները։

## Անձնական կյանք
Շնաուցը ծնվել է Նյու Ջերսիում։ Նա հաճախել է Նյու Յորքի համալսարանի Տիշ արվեստի դպրոցը, որտեղ առաջին անգամ հանդիպել է համակուրսեցուն՝ Վինս Գիլիգանին։ Շնաուցը ավարտել է Տիշը 1988 թվականին։

## Կարիերա
Շնաուցը սկսել է իր կարիերան տարբեր արտադրական աշխատանքներում։ Նրա առաջին սցենարը կոչվել է «Spirits in Passing»։ Այնուհետև նա ի վերջո,  միացավ Վինս Գիլիգանին ու սկսեց աշխատել «Գաղտնի նյութեր»  և նրա սփին-օֆֆ՝ «Միայնակ սլաքները» սերիալների սցենարիստների կազում։ Նա նաև 2008 թվականի «Օտիս» և« Վարակ» հեռուստատեսային ֆիլմերի սցենարների համահեղինակն էր։ 2010-ին նա վերամիավորվեց Գիլիգանի հետ «Ամբողջ ծանրությամբ» հեռուստասերիալում, որտեղ նա մնաց մինչև 2013-ի շոուի ավարտը։ Ներկայումս Շնաուցը աշխատում է որպես «Ավելի լավ է զանգեք Սոլին» հեռուստասերիալի համանախագահ-գործադիր պրոդյուսեր և գրել է երրորդ «Նաչո» դրվագի սցենարը։ Նա նաև գրել և նկարահանել է շոուի առաջին սեզոնի նախավերջին դրվագ՝ «Պիմենտոն»-ը, որը արժանացել է գովասանքի քննադատների կողմից։ 2015 թվականի ապրիլին հայտնել են, որ նրան նշանակել են «Ջեք և լոբու ցողուն» պատմության «վերաիմաստավորված հայացքի» սցենար գրելու համար, որտեղ պրոդյուսերը  նաև կլինի Վինս Գիլիգանը։

## Մրցանակներ և անվանակարգեր
Նա արժանացել է ԱՄՆ-ի սցենարիստների գիլդիայի երկու մրցանակի՝ 2012-ին և 2013-ին սցենարիստների կազմի համար։
2012 թվականին նա նաև առաջադրվել է «Էմմի» մրցանակի դրամատիկական սերիալի լավագույն սցենարի համար՝ «Ամբողջ ծանրությամբ» սերիալի «Արտաբերիր իմ անունը» դրվագի համար։

## Ծանոթագրություններ

Կատեգորիա:Ամերիկացի պրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի ռեժիսորներ
Կատեգորիա:Նյու Յորքի համալսարանի շրջանավարտներ
Ահուտի Պրասադ

**Ադուսիմիլի Ջանարդհան Վարապրասադ** (, , առավել հայտնի է որպես **Ահուտի Պրասադ**), հնդիկ դերասան։ Մի քանի աղբյուրների համաձայն նկարահանվել է 100-300 ֆիլմերում՝ տելուգու, կաննադա, հինդի և թամիլերեն լեզուներով։  Կինոյի արտիստների ակադեմիայում զբաղեցրել է քարտուղարի պաշտոն ():

## Կենսագրություն
Ահուտի Պրասադը ծնվել է 1958 թվականի հունվարի 2-ին Անդխարա-Պրադեշ նահանգի Կրիշնա շրջանի Կոդուրու գյուղում, Ադուսիմիլլի Ռամա Ռաո և Խայմավատի ընտանիքում։ Նա դեռ երեխա էր, երբ ընտանիքի հետ տեղափոխվել է Կարնատակա նահանգ։ Քոլեջում սովորելու տարիներին տարվել է դերասանական խաղով և քոլեջը ավարտելուց հետո ընդունվել է  կինոյի և  հեռուստատեսության համալսարան () Հայդարաբադում։

Իր առաջին դերը Պրասադը ստացել է  «*Ee Prasnaku Baduledi »* կինոնկարում,  սակայն առաջինը վարձույթի է հանվել «Վիկրամ» ֆիլմը, որտեղ առաջնախաղ է ունեցել Ակինենի  Նագարջունը։ Դերասանը  ստացել է «Ահուտի» մականունը , համանուն ֆիլմում չարագործի դերը փայլուն կատարելու շնորհիվ**:

1980-ականներին իր կարիերայի վաղ փուլերում  Պրասադը  բացասական դերեր է մարմնավորել, հետագայում նա անցել է  կատակերգական դերերի։ Նրա լավագույն ֆիլմերից են Indra (2002), Malliswari (2004), Full Moon (2007) և Bendu Apparao RMP (2009) ֆիլմերը։

«Սիրո շունչ» ֆիլմում դերասանուհի Տաբուի հոր դերը մարմնավոելու շնորհիվ նա դրական արձագանքների է արժանացել։ 2003 թվականին «Nasu Ninnu Premistunnanu» ֆիլմում լավագույն բացասական դերի համար Պրասադը  արժանացել է Nandi մրցանակի, իսկ լավագույն բնահատուր դերի համար`  «Լիալուսին» (2008) ֆիլմում, որտեղ  մարմնավորել է հարբեցող տանտիրոջ։  Չնայած դերասանը ծնվել է Կրիշնա շրջանում, նա վարպետորեն տիրապետում էր Արևելյան և Արևմտյան Գոդավարի շրջանների արտասանությանը։

2011 թվականին դերասանի մոտ ախտորոշվել է գունավոր քաղցկեղ : Չնայած իր հիվանդությանը` նա մինչև վերջին օրերը շարունակել է նկարահանվել ֆիլմերում։ Նրա կենդանության օրոք թողարկված վերջին ֆիլմը *Rowdy Fellow* էր, Նառա Ռոխատոյի մասնակցությամբ։ Եվս մի քանի ֆիլմ` *Rudramadevi* »  և «*Sankara*,  թողարկվել են նրա մահից հետո։

Դերասանը ընտանիքի հետ վերջին տարեդարձը նշել է ուրբաթ՝ հունվարի 2-ին : Սակայն շաբաթ օրը՝ երեկոյան, նրա վիճակը կտրուկ վատթարացել է և նրան տեղափոխել են Կրիշնայի բժշկական գիտությունների ինստիտուտ (), որտեղ 2015 թվականի  հունվարի  4-ին նա մահացել է։ Ահուտի Պրասադը դիակիզվել է երկուշաբթի՝ Երրագադ թաղամասի դիակիզարանում, այն բանից հետո, երբ հարազատներն ու գործընկերները կատարել են վերջին ծեսը։

Դերասանն ամուսնացած էր Վիժայա Նիրմալայի հետ, նրանք ունեին երկու որդի՝ Բհարանին և Քարթիկին։

## Ծանոթագրություններ

Կատեգորիա:Բեմական կեղծանուններ
Կատեգորիա:Հնդիկ դերասաններ
Մեթյու Մադենյան

**Մեթյու Մադենյան** (, ), ֆրանսահայ կատակերգու դերասան և սյունակագիր։

## Կենսագրություն
Մադենյանը ծնվել է Ֆրանսիայի հարավում՝ Պերպինյան քաղաքում։ Ունի հայկական և գերմանական ծագումնաբանություն։ Մեծացել է Սալեյլեսում՝ քաղաք, որը համարվում է Պերպինյանի արվարձաններից մեկը։ Սալեյլեսում Մադենյանն ստացել է իր դպրոցական կրթությունը։ Ստանալով քրեագետի մագիստրոսական դիպլոմ՝ Մեթյուն դարձել է իրավաբան։ 25 տարեկանում թողել է իրավաբանի մասնագիտությունը՝ կատակերգական ֆիլմերում նկարահանվելու համար։

Իր առաջին դերը խաղացել է «Մի տղա, մի աղջիկ» () ֆիլմում, որտեղ նա կատարել է մի շարք ետկադրային թարգմանություններ՝ Ժան Դյուժարդենի և Ալեքսանդրա Լեմի հետ միասին։ Քադեր Օնի համար գրել է մի քանի սթենդափեր, որոնց մեծ մասը բեմականացվել են Դյուպոն Վիրգուլ թատրոնում։

2010 թվականի սեպտեմբերից Միշել Դրյուքերի հետ միասին վարել է «Կհանդիպենք հաջորդ կիրակի» հաղորդաշարը։ Հաղորդման ժամանակ վարել է հումորային էջ՝ փոխարինելով Ան Ռումանոֆին, Նիկոլա Կանտելոպին և Էրիկ Անտուանին։

2010-2011 թվականներին Ժան Մարկ Մորանդինիի հետ միասին մասնակցել է «Le Grand Direct des Médias» հաղորդմանը, որը հեռարձակվել է Europe 1 հեռուստաընկերությամբ։

Սկսած 2011 թվականի սեպտեմբերից դարձել է Միշել Դրյուքերի «Հրավիրեք հյուրին» հաղորդման սյունակագիր, որը նույնպես հեռարձակվել է Europe 1-ով։

2015 թվականի հունվարի 7-ին Մադենյանը չի գնացել աշխատանքի՝ դրանով խուսափելով Շառլի Էբդո շաբաթաթերթի խմբագրատան վրա կատարված ահաբեկչական հարձակումից։

## Ծանոթագրություններ

## Արտաքին հղումներ
* 
* 

Կատեգորիա:Կատակերգուներ
Կատեգորիա:Հեռուստատեսային դերասաններ
Կատեգորիա:Ֆրանսահայ դերասաններ
Կատեգորիա:Ֆրանսիացիներ հայկական սերմամբ
Մուլտիմեդիա արվեստի թանգարան (Մոսկվա)

**Մոսկվայի Մուլտիմեդիա արվեստի թանգարան** (), ռուսական պետական թանգարան` նվիրված նոր մուլտիմեդիա տեխնոլոգիաների հետ կապված ժամանակակից արվեստի ներկայացմանն ու զարգացմանը։ Թանգարանը բացվել է 2010 թվականի հոկտեմբերին, Մոսկվայի լուսանկարչական տան հիմքի վրա։

## Ընդհանուր նկարագիր
Մոսկվայի լուսանկարչական տունը հիմնադրվել է 1996 թվականին։ Դա ռուսական առաջին պետական արվեստի ինստիտուտն էր` կենտրոնացած լուսանկարչական արվեստի վրա։ 2001 թվականին այն փոխակերպվել է Ժամանակակից արվեստի Մուլտիմեդիա համալիրի։ Համալիրը ներառում է Մոսկվայի լուսանկարչության տունը, Ալեքսանդր Ռոդչենկո լուսանկարչական դպրոցը և Մուլտիմեդիա կենտրոնը, որը բացվել է 2006 թվականին և կոչվել է ռուս հայտնի լուսանկարիչ Ալեքսանդր Ռոդչենկոյի անունով։ Համալիրի մեջ ընդգրկված է նաև Մուլտիմեդիա արվեստի կենտրոնը, որը նպատակ ունի ռուս հանդիսատեսին ծանոթացնել ժամանակակից արվեստի և մուլտիմեդիա տեխնոլոգիաների հետ։ 2005 թվականին Օստոժենկա փողոց, 16 հասցեում գտնվող թանգարանի շենքը սկսել է վերանորոգվել, բայց թանգարանը շարունակել է պահպանել ցուցադրությունները և կրթական միջոցառումները։ 2010 թվականին Համալիրը վերադարձել է իր` մոտավորապես 9000 մ2 տարածքով վերանորոգված շենք։ Մուլտիմեդիա արվեստի թանգարանի և Մոսկվայի լուսանկարչության տան ընդհանուր ցուցահանդեսի պատմությունն ունի ավելի քան 1300 ցուցահանդեսներ Ռուսաստանում և արտերկրում, միջին այցելությունը կազմում է 30-ից մինչև 35 հազար այցելու ամեն ամիս, կենտրոնն ունի ավելի քան 100 հրատարակված գրքեր։

## Ծանոթագրություններ

Կատեգորիա:Մոսկվայի թանգարաններ
Կատեգորիա:Մոսկվայի գեղարվեստական թանգարաններ
Կատեգորիա:Ժամանակակից արվեստի թանգարաններ
Կատեգորիա:1996 հիմնադրված թանգարաններ
Կատեգորիա:1996 հիմնադրումներ Ռուսաստանում
Բրավա (կղզի)

**Բրավա** (), չափսերով ամենաքիչ բնակեցված կղզին Կաբո Վերդեում։

Կղզու լեռնային լանդշաֆտին փոխարինում են պտղաբեր հարթավայրերը։ Ծաղկող բույսերի բազմազանության պատճառով նրան հաճախ անվանում են ծաղիկների կղզի։

## Աշխարհագրություն
thumb|300px|left|Ֆաժան դի Ագուա նավահանգիստը (), Բրավա կղզի
thumb|300px|left|Նովա Սինտրա գյուղակ, Բրավա կղզի
thumb|left|300px|Տեսարան լեռան գագաթից դեպի Նովա Սինտրա գյուղակ, անմարդաբնակ Սեկուշ կղզիներ
Երկրաբանական տեսանկյունից Բրավա կղզին ստրատոհրաբուխ է, որը չի ժայթքել մոտ 10 հազար տարի։ Այն համարվում է իր հարևանությամբ գտնվող Ֆոգու կղզու շարունակությունը, տեղակայված 20 կմ արևելք։ Նրանց միջև գտնվող նեղուցի խորությունը հասնում է ընդամենը մի քանի հարյուր մետրի, այն ժամանակ, երբ Բրավա կղզին մյուս կողմերից շրջապատված է ավելի քան 4000 մ խորություններով արդեն ափից մի քանի կիլոմետր հեռավորության վրա։

Բրավայից ոչ պակաս քան 8 կմ հյուսիս գտնվում է փոքր անմարդաբնակ Սեկուշ կղզեխումբը, կամ Սուխիխ, ինչպես նաև «Ռոմբայի կղզիներ» (): Նրա մեջ են մտնում երկու ավելի խոշոր կղզիներ` Գրանդին և Սիման, և երեք շատ փոքր` Դու-Ռեյ, Սապադու, Լուիշ Կարնեյրու (համապատասխանաբար ): Այս բոլոր կղզիները հատկանշական են այն փաստի համար, որ նրանք բնակեցված են շատ հազվադեպ ծովային թռչուններով, որոնք էնդեմիկ են տարածաշրջանում։ Կաբո Վերդեի հազվագյուտ թռչուններից ոմանք տպագրված են պետության մետաղադրամների վրա` 50 էսկուդո։

## Պատմություն
Կղզին հայտնաբերվել է 1462 թվականին պորտուգալացի ծովագնացի կողմից, առաջին բնակավայրը հայտնվել է 1573 թվականին։ Բրավայի բնակչությունը աճեց Ֆոգու հրաբխի կործանարար ժայթքումից հետո հարևան համանուն կղզում 1675 կամ 1680 թվականին։ XVIII դարի վերջում և XIX դարում Ֆոգու և Բրավա կղզիների շրջակայքում ծաղկեց ամերիկական կետորսությունը։ Տեղացի բնակիչները հաճախ դառնում էին ամերիկական նավերի նավաստիներ, ում անհրաժեշտ էր լրացնել իրենց խմբերը։ Միացյալ Նահանգներ ժամանելուն պես շատ կաբովերդացիներ բնակություն հաստատեցին նոր երկրում։ Այդ ժամանակվանից ի վեր Միացյալ Նահանգներում կա Կաբո Վերդեից ներգաղթյալների մի ամբողջ համայնք։

## Վարչական բաժանում

## Էկոնոմիկա
Կղզին հայտի է իր էկզոտիկ արհեստով` լակմուսի խոտի աճեցմամբ, որը ձկնորսության հետ մեկտեղ շարունակում է մնալ տեղական բնակիչների եկամտի հիմնական աղբյուրը։

Կղզու բնակչությունը կազմում է մոտ 6,0-6,5 հազ. մարդ։ Հիմնական բնակեցված տարածքը համարվում է Նովա Սինտրան, մոտ 1,8 հազ. բնակչությամբ։ Կղզին ունի դպրոցներ, լիցեյ, տաճարներ և մեկ հրապարակ, որը կրում է մորնայի գրող և կոմպոզիտոր Էուժենիու Տավարեշայի անունը, ով ծնվել է Բրավայում։ ԱՄՆ-ում և Արևմտյան Եվրոպայում արտագաղթով զբաղվող կազմակերպությունները շատ լուրջ ֆինանսական օգնություն են ցուցաբերում կղզիներին։

Կզղում բացվել էր օդանավակայան (1992), բայց 2004 թվականին ուժեղ քամիների առկայության պատճառով կանոնավոր թռիչքները դադարեցվեցին, և այն փակվեց։

## Ծանոթագրություններ

## Գրականություն
* Touristic Guide Cape Verde 2010. Touristischer Fuehrer Kap Verde.

## Արտաքին հղումներ
* www.caboverde.com 
* Прогулка по о. Брава, фотографии 

Կատեգորիա:Կաբո Վերդեի կղզիներ
Կատեգորիա:Կղզիներ այբբենական կարգով
Կատեգորիա:Հրաբուխներ այբբենական կարգով
Իվան Պորֆիրով

**Իվան Պորֆիրով** (, ), ռուս նկարիչ։

Բանաստեղծ Պյոտր Պորֆիրովի եղբայրն է։

## Կենսագրություն
Սովորել է Սանկտ Պետերբուրգի գեղարվեստի ակադեմիայում (1885—1892): Պարգևատրվել է Գեղարվեստի ակադեմիայի մի շարք մեդալներով, այդ թվում` խրախուսական փոքր մեդալ (1886), մեծ և փոքր արծաթե մեդալներ և խրախուսական մեծ մեդալ (1887)։ Ավարտել է Ակադեմիայի գիտական կուրսը` «Պետրոս առաքյալը բուժում է տկարին» աշխատանքի համար արժանանալով ոսկե փոքր մեդալի։ «Սբ. Ալեքսանդրիա թագուհու` քրիստոնեության ընդունումը» աշխատանքի համար արժանացել է Սանկտ Պետերբուրգի գեղարվեստի ակադեմիայի ոսկե մեծ մեդալի և 1-ին աստիճանի դասային նկարչի կոչման (1891)։

Սանկտ Պետերբուրգի Քրիստոսի հարության արյան տաճարի խճանկարների մեծ մասի հեղինակն է։


Святые на мозаике.jpg|
Порфиров Иван Фёдорович - Спас - Святые князь Владимир и княгиня Ольга (1901).jpg|
Порфиров Иван Фёдорович - Спас - Преподобные Исаиа и Иеремия (1901).jpg|


thumb|right|200px|<center><small>Հրավեր կոլեկցիոներ Դմիտրի Բուրիլինին` ցուցահանդես-վաճառքի համար</small></center>

1910-ական թվականներն պատկերել է էրոտիկ բովանդակության մի շարք կտավներ. դրանք վաճառվել են նկարչի կողմից կազմակերպված ցուցահանդեսների ժամանակ, որոնց հրավիրվել են հարուստ մարդիկ։ Նրա «Ֆրինա» և «Դանայա» կտավների ցուցադրությունը կայացել է 1911 թվականին։


Порфиров Иван Фёдорович - портрет (1895).jpg|Դիմանկար
Порфиров Иван Фёдорович - Афиша выставки (1897).jpg|Պաստառ
Порфиров Иван Фёдорович - Мессалина (1908).jpg|*«Մեսալինա»*
Порфиров Иван Фёдорович - Даная (1910).jpg|*«Դանայա»*


## Ծանոթագրություններ

## Գրականություն
* 

## Արտաքին հղումներ
* 

Կատեգորիա:Ռուս նկարիչներ
Հիշողության լապտերներ

**«Հիշողության լապտերներ»** (), հայոց ցեղասպանության զոհերին նվիրված հուշարձան Շվեյցարիայի Ժնև քաղաքում։ Տեղակայված է Ազգերի պալատից (ՄԱԿ-ի կենտրոնակայանը Ժնևում) ոչ հեռու՝ Թրամբլեյ զբոսայգում։

## Պատմություն
2004 թվականին շվեյցարահայ համայնքը դիմել է Ժնևի քաղաքային խորհրդին՝ Հայոց ցեղասպանության իննսունամյա տարելիցի կապակցությամբ Ժնևում հուշակոթող տեղադրելու խնդրանքով։ Քաղաքային խորհուրդը 2008 թվականին միաձայն որոշում է կայացրել հուշակոթողը կառուցելու մասին։ Հայտարարված մրցույթի արդյունքում ութ հոգուց բաղկացած ժյուրին միաձայն մրցույթի հաղթող է ճանաչել ֆրանսահայ արվեստագետ Մելիք Օհանյանի ներկայացրած նախագիծը։

Հուշարձանը նվիրված է Հայոց Ցեղասպանության զոհերի հիշատակին։ Բացվել է 2018 թվականի ապրիլի 13-ին։ Բրոնզաձույլ հուշարձանը բաղկացած է 10 մետր բարձրությամբ արցունքի տեսք ունեցող 9 լապտերներից։

Շվեյցարիայի  Ազգային խորհուրդը և Ժնև քաղաքն առանձին բանաձևով ճանաչել են Հայոց ցեղասպանությունը։ Նմանատիպ հուշարձան կառուցելու ծրագրերը նախատեսված են եղել վաղուց, սակայն բազմիցս հանդիպել են թուրքական հակազդեցությանն ու հետաձգվել են։ 2008 թվականին Ժնևը քվեարկել է Հայոց ցեղասպանության զոհերի հիշատակին նվիրված հուշարձան կառուցելու համար։ Շվեյցարիայի Ազգային խորհուրդը` պառլամենտի ստորին պալատը, 2003 թվականի դեկտեմբերի 16-ին ընդունել է մի բանաձև, որով ճանաչել է Հայոց ցեղասպանությունը։ Շվեյցարիայում գործում է նաև Հայոց ցեղասպանության ժխտումը քրեականացնող օրենք` հակառակ ծայրահեղ աջակողմյանների ներկայացուցիչներից մեկի կողմից օրենքը մեղմացնելու (ցեղասպանության սահմանումը փոխելու) խորհրդարանին ուղղված հայցի։

Բացման արարողությանը ներկա են գտնվել Շվեյցարիայում ՀՀ դեսպան Շառլ Ազնավուրը, Ժնևի քաղաքապետ Ռեմի Պագանին, Ժնևի 2014-2015 թվականներին քաղաքապետ, մշակութային հարցերով փոխքաղաքապետ Սամի Կանաանը, Ժնևի Հանրապետության և կանտրոնի պետական խորհրդի անդամ Անտոնիո Օջերսը, ՄԱԿ-ի Ժնևյան գրասենյակի գլխավոր տնօրենի տեղակալը, Ժնևում հավատարմագրված դեսպաններ, Շվեյցարիայի դաշնային խորհրդարանի պատգամավորներ, Ժնևի Հանրապետության օրենսդիր մեծ պալատի անդամներ, Ժնևի քաղաքային խորհրդի անդամներ, լրագրողներ, հայ համայնքի ներկայացուցիչներ։

## Հեղինակ
* Մելիք Օհանյան

## Պատկերասրահ

Réverbères de la Mémoire-3.jpg
Réverbères de la Mémoire by ArmAg (15).jpg
Réverbères de la Mémoire by ArmAg (16).jpg
Réverbères de la Mémoire-1.jpg
Réverbères de la Mémoire-1d.jpg
Réverbères de la Mémoire-plaque.jpg


## Ծանոթագրություններ

## Արտաքին հղումներ
* Switzerland: Armenian genocide monument unveiled in Geneva

հ
Կատեգորիա:Սփյուռքի հայկական հուշարձաններ
հ
Կատեգորիա:Հայոց ցեղասպանության հուշարձաններ
Կոշտ կրիչ

300px|thumb|SSD
**Կոշտ կրիչ** (), համաակարգչային էներգիայից ոչ կախված ոչ մեխանիկական համակարգչային հիշողության սարք, հիմնված միկրոսխեմային հիշողության վրա կոշտ սկավառակի ալտերնատիվ միջոց է։ Բացի միկրոսխեմային հիշողությունից, SSD-ին պարունակում է կառավորղ սխեմա։ Կոշտ կրիչի ավելի հաճախ օգտագործվում է ֆլեշ-հիշողություն, ինչպիսին է NAND պահպանելու համար, սակայն կան դեպքեր երբ կրիչը ստեղծվում է DRAM բազայի հիման վրա, այսպիսի պարագայում օգտագործվում է հոսաքնի առանձին հոսանքի աղբյուր։

Ներկայումս կոշտ կրիչները օգտագործվում է ոչ միայն դյուրակիր համակարգիչների մեջ, այլ նաև համակարգիչների մեջ հզորացնելու նպատակով։ Այս պահին ավելի արդյունավետ է M.2 ֆորմատի կրիչները, սրանք ավելի արագ են աշխատում ու դրա շնորհիվ ձայնագրման և ընթերցման արագությունը կարող է հասնել 3800 մեգաբայթ վայրկյանում։

Համեմատած կոշտ սկավառակի հետ ավելի փոքր են ու ունեն ավելի քիչ քաշ, աշխատանքում անձայն են, ինչպես նաև ավելի դիմացկուն են և ունեն ավելի արագ ձայնագրման արագություն։ Սակայն սա ավելի թանկ է։

## Նկարագիր
SSD իրենից ներկայացնում է սարք, որը ունակ է պահպանել տվյալներ միկրոսխեմաներում։ Սրանց ստեղծման պատճառը կայանում է նրանում, որ կոշտ սկավառակը դանդաղ է կատարում ֆայլերի վերամշակում։ Խնդիրը լուծման է գալիս կոշտ կրիչը, որը աշխատում է մի քանի անգամ արագ ։

SSD միկրոսխեմային ֆլեշ-հիշողություն օգտագործելու շնորհիվ տարբերվում է կոշտ սկավառակից որում օգտագործվում է մագնիսային պլաստիններ։ Ելնելով դիզայնից 2011 թ․ մշակվեց SDD-ի ներկայի տեսքը ` NVMe - , որը արդեն սպասարկվում էր Windows-ի կողմից։ Ներկայիս մայրական սալիկների մեծամասնությունը սպասարկում են NVMe պրոտոկոլ։ Ինչի պատճառով մի քանի SDD մոդելներ արտադրվում են երկու տեսակով ՝ АHCI և NVMe :

Գոյություն ունի նաև հիբրիդային կոշտ սկավառակ (), որտեղ NAND հիշողությունը օգտագործվում է մագնիսային պլաստինների հետ միառ ժամանակ։  Այսպիսի միացումը իրար մեջ է միացնում ֆլեշ-հիշողության առավելությունները (արագություն), և պահպանելով ոչ բարձր գինը մեժ չափի ֆայլերի համար։ Ֆլեշ-հիշողությունը այստեղ օգտագործվում է, որպես ոչ մեծ ծավալի ֆայլերի բուֆեր, կամ կարող է օգտագործվել ինչպես առանձին կրիչ ()։

Intel-ի տեխնոլոգիաները թույլ են տալիս միասին օգտագործել SSD և HDD միասին, դրան գումարած այս տեխնոլոգիան թույլ է տալիս ավելի արդյունավետ օգտագործել SSHD: Այլ կազմակերպությունները նույնպես ունեն իրենց տեխնոլոգիանները, որպեսզի օգտագործվի SSD-ին ֆայլերի արխիվացման, իսկ HDD-ին ֆայլերի պահպանման համար․ Marvell HyperDuo, ADaptec MaxIQ, LSI CacheCade: Սրանցից միայն HyperDuo-ն է պատրաստված տնային օգտագործման համար։

Կոշտ կրիչի հիմնական հատկությունները ․

* արագ հասանելություն դեպի ֆայլեր․ 100-ից մինչև 1000 անգամ ավելի արագ քանի մեխանիկական սկավառնակները․
* բարձր արագություն, մինչև մի քանի գեգաբայթ վայրկյանում
* ֆայլերի արագ ընթերցում, շնորհիվ IOPS-ի բարձր մակարդակի 
* ցածր գին, 
* մեծ վստահություն։

Ի տարբերություն կոշտ սկավառակի, SSD-ի գինը շատ է տարբերվում կախված ծավալից։

## Ծանոթագրություններ

## Գրականություն
*
* 
*  
* 
* 
* 
* 
* 
* 

## Պատկերասրահ

Կատեգորիա:Հիշող սարքեր
Մարալիկի շրջանի հոգևոր կենտրոնների ցանկ

Ստորև ներկայացվում է Մարալիկի շրջանի վանական համալիրների, եկեղեցիների և մատուռների ցանկը

## Տես նաև
* ՀՀ վանական համալիրների ցանկ
* Հայաստանի պատմության և մշակույթի անշարժ հուշարձանների ցանկ
* ՀՀ տաճարների ու եկեղեցական համալիրների ցանկ
* Արցախի վանական համալիրների ցանկ
* Սիսիան համայնքի հոգևոր կենտրոնների ցանկ
* Ստեփանավանի շրջանի հոգևոր կենտրոնների ցանկ
* Գորիս համայնքի հոգևոր կենտրոնների ցանկ
* Մեղրի համայնքի հոգևոր կենտրոնների ցանկ
* Թալինի շրջանի հոգևոր կենտրոնների ցանկ
* Տաշիրի շրջանի հոգևոր կենտրոնների ցանկ
* Թումանյանի շրջանի հոգևոր կենտրոնների ցանկ
* Տավուշի շրջանի հոգևոր կենտրոնների ցանկ
* Նոյեմբերյանի շրջանի հոգևոր կենտրոնների ցանկ

## Ծանոթագրություններ

Կատեգորիա:Հայաստանի շենքեր և կառույցներ
Կատեգորիա:Հայկական ճարտարապետություն
Կատեգորիա:Ցանկեր:Ճարտարապետություն
Կատեգորիա:Հայաստանի հոգևոր կենտրոններ
Մարո Երզնկյան

**Մարո Սուրենի Երզնկյան** (**Սարոյան**) (), հայ, խորհրդային սցենարիստ։ ԽՍՀՄ կինեմատոգրաֆիստների միության անդամ։

## Կենսագրություն
Մարո Երզնկյանը ծնվել է 1920 թվականի հունվարի 4-ին Հայաստանում, բոլշևիկ գործիչ Սուրեն Երզնկյանի ընտանիքում։ Մի քանի տարեկան հասակում ընտանիքով տեղափոխվել են Մոսկվա։ 1943 թվականին ընդունվել է Կինեմատոգրաֆիայի համամիութենական պետական ինստիտուտ, որն ավարտել է 1947 թվականին։ Կինոյում աշխատել է 1942 թվականից։ Մի շարք ֆիլմերի համար սցենարներ է գրել, որոնցից 14-ը էկրանավորվել են։

Մահացել է 1990 թվականի մարտի 29-ին Մոսկվայում։

## Անձնական կյանք
Մարո Երզնկյանը երեք անգամ ամուսնացած է եղել։

* Առաջին անգամ ամուսնացել է ոմն Սարոյանի հետ։ Դա Երզնկյանի միակ պաշտոնական ամուսնությունն է եղել, մյուս ամուսնությունները քաղաքացիական են եղել։
* Երկրորդ ամուսինը գրականագետ Պլատոն Նաբոկովն է եղել։
* Երրորդ ամուսինը նկարիչ Անատոլի Մորոզովն էր։

## Սցենարներ
* 1943 - Գվարդիականի կինը (Жена гвардейца)
* 1949 - Կախարդական զանգակ (Чудесный колокольчик)
* 1954 - Լեռնային լճի գաղտնիքը (Тайна горного озера)
* 1955 - Հասցեատիրոջ որոնումները (В поисках адресата)
* 1956 - Սիրտն է երգում (Сердце поёт)
* 1958 - Կյանքն իզուր անցավ (Жизнь прошла мимо)
* 1961 -
** Երգն է կանչում (Песня зовёт)
** Ձուլվածք (Сплав)
* 1965 -
** Իմ երազանքը (Мечта моя)
** Ծառայողական վերելակ (Служебный лифт)
* 1966 - Սևուկը (Чернушка)
* 1968 - Օրենքի անունից (Именем закона)
* 1972 - Վերադարձ կյանքին (Возвращение к жизни)
* 1974 - Չերվադարների հետքերով (По следам Чарвадаров)

## Ծանոթագրություններ

## Արտաքին հղումներ
* Մանրամասն կենսագրություն.
* Մարո Երզնկյանի մասին animator.ru կայքում

Կատեգորիա:Հայ սցենարիստներ
Կատեգորիա:ԽՍՀՄ կինեմատոգրաֆիստների միության անդամներ
Երկիրը, որտեղ դու ապրում ես

**«Երկիրը, որտեղ դու ապրում ես»** (), խորհրդային քնարահայրենասիրական մուլտֆիլմ, որն ստեղծվել է Խորհրդային Միության երեխաների նկարներով։ Ստեղծվել է 1972 թվականին ռեժիսոր Եֆիմ Գամբուրգի կողմից։

## Սյուժե
Մուլտֆիլմը, որն ստեղծվել է Խորհրդային Միության երեխաների նկարներով, պատմում է այն մասին, որ պետք է սիրես այն վայրը, որտեղ ապրում ես, սիրես քո երկիրը, քո հայրենիքը։

Երեխաների խումբն ուսուցչուհու ուղեկցությամբ էքսկուրսիա է կատարում նախ հայրենի քաղաքում, հետո գնացքով, ինքնաթիռով ու նավով շրջում է Խորհրդային Միության հանրապետություններում և վերջապես տիեզերանավով մեկնում տիեզերք․․․

## Նկարահանող խումբ
*Սցենարի հեղինակներ՝ Յուրի Էնտին, Եֆիմ Գամբուրգ
*Ռեժիսոր՝ Եֆիմ Գամբուրգ
*Բեմադրող նկարիչ՝ Դանիիլ Մենդելեևիչ
*Կոմպոզիտոր՝ Գենադի Գլադկով
*Երգի հեղինակ՝ Յուրի Էնտին
*Խմբագիր՝ Ռաիսա Ֆրիչինսկայա
*Օպերատոր՝ Միխայիլ Դրույան
*Հնչյունային օպերատոր՝ Գեորգի Մարտինյուկ
*Մոնտաժող՝ Ի․ Գերասիմովա
*Նկարիչ-մուլտիպլիկատորներ՝ Էլվիրա Մասլովա, Ռենատա Միրենկովա
*Տնօրեն՝ Ֆեոդոր Իվանով
*Երգը կատարում են՝ Մոսկվայի № 2016  մանկապարտեզի սաները և «Պիոներիա» երգչախմբային ստուդիան /գեղարվեստական ղեկավար՝ Գ․ Ստրուվե/

## Երգ
Մուլտֆիլմում հնչում է «Край, в котором ты живешь» երգը (Գենադի Գլադկով, Յուրի Էնտին)։

## Ծանոթագրություններ

## Արտաքին հղումներ
* 
* 

Կատեգորիա:Խորհրդային մուլտֆիլմեր
Կատեգորիա:1972 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Մուլտֆիլմեր երեխաների մասին
Հրաբխային ռումբ

**Հրաբխային ռումբ**, հրաբխի ժայթքման ժամանակ կափույրից դուրս նետված հեղուկ կամ պլաստիկ վիճակով լավայի գունդ կամ կտոր, սղմվելու և հովանալու արդյունքում ստացված յուրահատուկ տեսքով։

## Նկարագրություն
[աջից|մինի|200x200փքս|<center>Հրաբխային ռումբ, «նետված» [Կիլաուելա|Կիլաուեա հրաբխից 1983 թվականին]]
աջից|մինի|200x200փքս|<center>Հրաբխային ռումբ, գտնված Չեխիայում</center>
աջից|մինի|200x200փքս|<center>Հրաբխային ռումբ Ռեյնլանդ-Պֆալցում, Գերմանիա, որի տրամագիծը 5 մետր է, կշռում է 120 տոննա, որը առաջացել է մ.թ.ա. 8300 թվականին հրաբխի ժայթքման հետևանքով</center>
Ժայթքման կոշտ մասնիկները նետվում են կա՛մ մոխրի տեսքով, կա՛մ ավելի խոշոր կտորներով։ Ոչ մեծ ամպերին անվանում են лапилли, ավելի մեծերին հրաբխային ռումբ։

Հրաբխային ռումբի տեսքը հիմնականում կախված է իր բաղադրությունից, մածուցիկությունից և թռիչքի պայմաններից։ Թռիչքի ժամանակ հրաբխային ռումբը կարող է ձեռք բերել ոլորուն կամ իլիկաձև տեսք։ Պլաստիկ կոնսիստենցիայի հետևանքով հրաբխային ռումբերը փոխում են իրենց ձևը թռիչքի ժամանակ կամ գետնի վրա հարվածի ազդեցության հետևանքով։ Հեղուկ լավաները (բազալտային) չեն հասցնում սառչել օդում, թռիչքի ժամանակ` հողի ազդեցությամբ, ձեռք են բերում ձևավորված կամ տանձաձև տեսք։ Ներքին կազմությամբ հրաբխային ռումբերը կարող են լինել ծակոտկենային կամ պղպջակային, այդ ժամանակ, ինչպես իր արտաքին ընդերքը, օդում բարձր սառեցումից դառնում է ամուր և ապակյա։ Հրաբխային ռումբի տրամագիծը կարող է հասնել յոթ մետրի, չնայած սովորաբար գերազանցում է մի քանի սմ-ով։ Հրաբխային խառնարանից կարող է թռչել մի քանի տոննա ծավալով հրաբխային ռումբ։ Սովորական հրաբխային ռումբ կարելի է գտնել ցանկացած ակտիվ հրաբխի լանջերից։

## Սորտեր
Հավայան տիպի հրաբխային ռումբերը շատ հեղուկ բարձր ջերմաստիճանային արտանետումներ են՝ համապատասխան տիպի հրաբուխներից։ Նման ռումբերը, որպես կանոն, գետնին ընկնելիս ճզմվում են։

## Տես նաև

* Հրաբուխ (աշխարհագրություն)
* Հրաբխագիտություն
* Մագմատիկ ապարներ

## Ծանոթագրություններ

## Գրականություն

* 
* *Шуман В.* Мир камня. Горные породы и минералы. — М.: Мир, 1986. С.86-87.
* Четырёхъязычный энциклопедический словарь терминов по физической географии. — М: Советская энциклопедия, 1980. С.85.

## Արտաքին հղումներ

* Вулканическая бомба на сайте «Всё о геологии»

Կատեգորիա:Հրաբխագիտություն
Կատեգորիա:Մագմատիկ ապարներ
Ինամ Քերիմով

**Ինամ Իմդադ օղլի Քերիմով** (, ), ադրբեջանցի քաղաքական գործիչ և իրավաբան, Ադրբեջանի գյուղատնտեսության 5-րդ նախարար։

## Կենսագրություն
Ինամ Քերիմովը ծնվել է 1977 թվականի հունիսի 6-ին, Բաքվում։ 1984-1994 թվականներին սովորել է Պիշավարիի անվան հումանիտար գիմնազիայում։ Ինամ Քերիմովը 1994 թվականից մինչև 1995 թվականը ուսումը շարունակել է ԱՄՆ-ի Ինդիանայի նահանգում ՝"Richmond High School"-ում։ 1995 թվականին ընդունվել է Բաքվի պետական համալսարանի միջազգային իրավունքի ֆակուլտետ։ 1998-2000 թվականներին սովորել է Ֆրանսիայի Ստրասբուրգի համալսարանի իրավաբանության ֆակուլտետում։ 2000-2002 թվականներին նա ստացել է մագիստրոսի կոչում իրավունքի մասնագիտության մեջ Ֆրանսիայի Սորբոնի համալսարանում։

Ինամ Քարիմովը ստացել է Իրավագիտության դոկտորի աստիճան Սորբոնայի համալսարանում։

## Կարիերա
* 2002-2004 - Ադրբեջանի նախագահի աշխատակազմում խորհրդական,
* 2004-2012 - Ադրբեջանի նախագահի աշխատակազմում ավագ խորհրդական,
* 2005-2012 - Ադրբեջանի Կոռուպցիայի դեմ պայքարի Հանձնաժողովի քարտուղար,
* 2012-2018 - Ադրբեջանի նախագահին առընթեր Քաղաքացիների սպասարկման և սոցիալական նորարարությունների պետական գործակալության նախագահ,
* 2018 - Ադրբեջանի Հանրապետության Նախագահ Իլհամ Ալիևի 2018 թվականի ապրիլի 21-ի հրամանագրով Ինամ Քարիմովը նշանակվել է Ադրբեջանի գյուղատնտեսության նախարար;

## Ծանոթագրություններ

Կատեգորիա:Ադրբեջանի նախարարներ
Կատեգորիա:Ադրբեջանի պետական գործիչներ
Կատեգորիա:Ստրասբուրգի համալսարանի շրջանավարտներ
Կատեգորիա:Փարիզի համալսարանի շրջանավարտներ
Յուվյասկուլյա

**Յուվյասկուլյա**, նախկինում *Յուվյասկյուլյա* և *Յուվեսկուլյե* ( ), քաղաք և մունիցիպալիտետ կենտրոնական Ֆինլանդիայում, Կենտրոնական Ֆինլանդիա մարզի վարչական կենտրոն։ Քաղաքի անվանումը թարգմանվում է որպես «հացահատիկի գյուղ»։

Ունի 128,2 հազար բնակչություն։

Քաղաքը գտնվում է Տամպերեից 147 կմ դեպի հյուսիս-արևելք և 270 կմ Հելսինկիից հյուսիս, Պյայանե և Կեյտելե լճերի մոտ։

Հիմնադրվել է Նիկոլայ 1-ին կայսրի հրամանով 1837 թվականի մարտի 22-ին։

Հասարակական կարծիքի հարցումների համաձայն 2012 թվականին Յուվյասկուլյան Ֆինլանդիայի քաղաքացիների շրջանում գրավել է երրորդ տեղը ապրելու գրավչության առումով։

## Կրթություն
thumb|250px|left|Վեսիլինա աշտարակից տեսարան դեպի Յուվյասկուլյա քաղաք
Յուվյասկուլյան հայտնի է որպես *[[Ֆինլանդիա]]յի [[Աթենք]]*։

1858 թվականին այստեղ բացվել է առաջին ֆիննալեզու լիցեյը, որը համարվել է միջին բարձր մակարդակի առաջին ֆիննալեզու ուսումնական հաստատությունը։ 1863 թվականին բացվել է ֆիննական լեզվի ուսուցիչների պատրաստման առաջին ուսումնարանը, 1864 թվականին՝ առաջին ֆիննալեզու դպրոցը աղջիկների համար, 1914 թվականին՝ Ֆինլանդիայում առաջին ամառային համալսարանը։

1966 թվականից գործում է Ֆինլանդիայի խոշոր համալսարաններից մեկը՝ Յուվյասկուլյայի համալսարանը, որտեղ սովորում է մոտ 16 հազար ուսանող։ Համալսարանում կա յոթ ֆակուլտետ, այդ թվում երկրում միակ ֆիզիկական կուլտուրայի ֆակուլտետը։

Բոլոր ուսումնական հաստատություններում սովորում է ընդամենը 40 հազար մարդ։

## Տրանսպորտ
Քաղաքով են անցնում E75 և E63 ավտոմայրուղիները։

Յուվյասկուլյայի երկաթուղային կայարանը միացած է միջազգային կայարանի հետ։
 
Կայարանից գնացքները շարժվում են դեպի ֆինլանդիայի Հելսինկի, Տամպերե, Տուրկու, Վաասա և այլ քաղաքներ։

Քաղաքի կենտրոնից դեպի հյուսիս գտնվող Տիկակոսկի շրջանում գտնվում է Յուվյասկուլյայի օդանավակայանը, որն իրականացնում է կանոնավոր ուղիղ չվերթեր դեպի Հելսինկիի և Կայանիի օդանավակայաններ։

## Սպորտ
* «Յուվյասկուլյա» — ֆուտբոլային ակումբ
* ՅՈՒՊ — հոկեյի ակումբ

## Տեսարժան վայրեր
Քաղաքում գտնվում են Ալվար Աալտոյի նախագծերով կառուցված շենքեր։ Քաղաքում անց է կացվում Ֆինլանդիայի ռալլին։

## Քույր քաղաքներ

## Հայտնի բնակիչներ և Յուվյասկուլյայում ծնվածներ
* Արի Ահոնեն — Ֆինլանդիայի հոկեյիստ դարպասապահ
* Ֆերրի Գրաֆ — Ավստրիացի երգչուհի (ներկայումս բնակվում է Յուվյասկուլյայում)
* Յուհա Կանկունեն — ավտոարշավորդ, ռալիի աշխարհի քառակի չեմպիոն
* Օտտո Կուուսինեն — Ֆինն քաղաքական գործիչը, 1892-1900 թվականներին սովորել է Յուվյասկուլյայի լիցեյում
* Օլլի Մյայատտյա — Ֆինն հոկեյիստ, *NHL Pittsburgh Penguins* ակումբի պաշտպան, օլիմպիական խաղերի բրոնզե մեդալակիր
* Սոֆի Օկսանեն — 1977 թվականին այստեղ ծնված էստոնացի-ֆինն դրամատուրգ (հայրը՝ ֆինն, մայրը` էստոնացի), որի «Մաքրագործում» վեպը և նույնանուն պիեսը թարգմանվել են աշխարհի 28 լեզուներով, այդ թվում` ռուսերեն
* Յանի Սոյնինեն — Ֆինն ցատկորդ, օլիմպիական չեմպիոն
* Ռայմո Սումմանեն — Ֆինն հոկեյիստ և մարզիչ

## Կլիմա
Յուվյասկուլյա քաղաքում կլիման չափավոր մայրցամաքային է ծովային հատկանիշներով։ Ձմեռը երկար է, համեմատաբար մեղմ։ Ամառը կարճ է և զով։ Միջին տարեկան ջերմաստիճանը +3.3&nbsp;°C է։ Տարեկան տեղումները կազմում են 643 մմ։

## Ծանոթագրություններ

## Գրականություն
* 

## Արտաքին հղումներ
* 
* Туризм в городе Йювяскюля

Կատեգորիա:Ֆինլանդիայի քաղաքներ
Հանդիպում անձրևի տակ

**«Հանդիպում անձրևի տակ»** (), 2004 թվականին նկարահանված հնդկական ֆիլմ։ Պատմվածքի սյուժեի հիմքում ընկած է Օ. Հենրիի «Մոգերի նվերը»։ Բոլիվուդում ռեժիսոր Ռիտուպարնո Գհոշի ամենահաջողված ֆիլմն է։ Վերջինս  նկարահանվել է 13 օրում<:

## Սցենար
Անգործ Մանուն գալիս է Բհալգալպուրից Կալկաթա, որպեսզի ընկերներից հետ վերցնի իր պարտքը սեփական բիզնեսի բացման համար։ Բացի այդ նա  այցելում է իր առաջին սիրուն՝ Նիրուին։ Նա ամուսնացել էր հաշվարկով և ծնողների որոշմամբ վեց տարի առաջ։

Նա պատմում է իր դասավորված կյանքի մասին․ ամուսինը բիզնեսմեն է, որը մշտական ուղևորությունների մեջ է լինում, աղախին և թանկարժեք անտիկվարային կահույք, բայց նա գերադասում է լինել տանը։ Մամուին պատմում է, որ ինքը ընկերության սեփականատեր է, որն արտադրում է «օճառային օպերաներ» (սերիալներ), սիրախաղի մեջ է իր քարտուղարուհու հետ և պատրաստվում է ամուսնանալ։

Մինչ Նիրան գնում է խանութ ուտելիք գնելու, վերցնելով իր վերարկուն, Մանուն  հանդիպում  է տան սեպականատիրոջը, որից իմանում է, որ բնակիչները չեն վճարել վարձը տաս ամիս և նրանց պատրաստվում է վտարել։ Մանուն տալիս է վերցրաձ գումարը։ Նա ուսումնասիրում է Նիրուի տունը և թողնում է երկտող այն մասին, որ նա իրեն օգնեց։ Նրանք բաժանվում են։

Երեկոյան Մանուն վերարկուի գրպանից գտնում է Նիրուի թանկարժեք իրերը և գրություն, որ պետք չէ ուրիշներից խնդրել, երբ նրա կարող է լուծել Նիրուի թեթև խնդիրները

## Դերերում
* Այշվարիա Ռայ-*Նիրջա «Նիրու»*
* Աջայ Դևգան-*Մանոջ «Մանու»*
* Սուրեկհա Սիքրի-*Մանուի մայրը*
* Աննու Կապուր-*տան սեփականատեր*
* Սամիր Դհարմադհիկարի-*Ալոկ*
* Մոուլի Գանգուլի-*Շիլա*

## Պարգևներ և մրցանակներ
* **[[Ազգային կինոմրցանակ (Հնդկաստան)]], հնդկերեն լեզվով լավագույն ֆիլմ**
* **Բյուրեղապակյա գլոբուս**, որպես լավագույն գեղարվեստական ֆիլմ Միջազգային կինոփառատոնում
* **Filmfare Awards**, լավագույն կանացի դեր - Այշվարիա Ռայ
* **[[Zee Cine]],** ըստ կինոքննադատների՝ լավագույն կնոջ դեր - Այշվարիա Ռայ

## Ծանոթագրություններ

## Արտաքին հղումներ
*

Կատեգորիա:2000-ականների դրամա ֆիլմեր
Կատեգորիա:2000-ականների հինդի ֆիլմեր
Կատեգորիա:2000-ականների ռոմանտիկ դրամա ֆիլմեր
Կատեգորիա:2004 ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Հինդի լեզվով ֆիլմեր
Կատեգորիա:Հնդկական մելոդրամա ֆիլմեր
Կատեգորիա:Հնդկական ֆիլմեր
New Look (հագուստի ոճ)

[մինի|1947 թվականի «Bar suit» [Դիորից Մոսկվայի ցուցահանդեսում, 2011]]
**New Look** (), հագուստի էլեգանտ, կանացի, ռոմանտիկ ոճ, որն առաջարկել է Քրիստիան Դիորը 1947 թվականին։

Ներկայացնում է «իդեալական կնոջ» կերպարը՝ բարակ իրանով, փխրուն ուսերով, նրբագեղ ազդրերով։ «New Look»-ին բնորոշ են մոդելների ձևի կոնկրետությունը (երեք առաջատար ուրվագիծ՝ «լայն կախված», «օվալաձև», «ուղիղ»), աքսեսուարների մանրակրկիտ ընտրությունը։

## Ստեղծման պատճառներ
thumb|100px|Կրինոլին «New Look»|ձախից
1920-30-ական թվականներին ձևավորվել է արմատապես նոր տիպի կին՝ ակտիվ, վճռական մարզիկ, որը տղամարդկանց չափ աշխատում էր, իսկ երեկոները՝ առանց հանգստանալու պարում ժամանակակից պարեր։ Նորաձև էր արևայրուքը, նրբագեղ մարմինը և կարճ սանրվածքը։ 1940-ական թվականներին այս պատկերը դարձել է ավելի «խիստ», քանի որ եվրոպական և ամերիկյան երկրների կանայք զգացին պատերազմի դժվարությունները։ Ինչպես սովորաբար լինում է նորաձևության պատմության մեջ, ճգնավորության ժամանակաշրջանին հաջորդել է շռայլ շքեղության դարաշրջանը՝ Քրիստիան Դիորի առաջարկած ոճը նախորդ շրջանի խստության ու չափավորության արձագանքն էր։

### Քրիստիան Դիորի առաջարկ
Նորաձևության դիզայները չի կատարել ոչ մի հեղափոխություն․ նրա «New Look»-ը միայն մոռացված նրբագեղությունն ու առեղծվածայինը վերադարձնելու փորձ էր։ Նորաձև դարձան կորսետները՝ գոտկատեղը ձգելով մինչև 50 սմ, վերածնվել է կրինոլնի (բարակ օղակապերով լայն շրշազգեստ) և նեղ, ձգող կրծքալի կիրառությունը։ Մեկ հագուստ կարելու համար Դիորն օգտագործում էր 9-72 մետր կտոր, որոնք կշռում էին մինչև 30 կիլոգրամ։

«New Look»-ը քննադատել են այն մարդիկ, որոնք այն համարել են չափազանց շռայլ՝ սկսած տնային տնտեսուհիներից մինչև Դիորի գործընկերները՝ Բալենսիագան և Կոկո Շանելը։ Այնուամենայնիվ, յուրաքանչյուր հավաքածուի ցուցադրությունը բացառիկ հաջողության էր արժանանում, քանի որ ոճն ստեղծել է կնոջ բոլորովին նոր կերպար, որը հոգնել էր պատերազմի դժվարություններից և, ի վերջո, հնարավորություն էր ստացել լինել կանացի, էլեգանտ և թույլ։

Դիորն ասել է․ 

«New Look»-ը հայտնի էր նույնիսկ ԽՍՀՄ-ում, թեպետ «կեղծ-բուրժուական» տեսքով, սակայն այն չի կարողացել դառնալ առաջատար խորհրդային նորաձևության մեջ։

## Ծանոթագրություններ

## Գրականություն
* 

Կատեգորիա:Հագուստի ոճեր
Կատեգորիա:Նորաձևություն
Ճախարակ (բանաստեղծություն)

«**Ճախարակ**», Հովհաննես Թումանյանի բանաստեղծություններից։

## Պատմություն
Այս բանաստեղծության ակունքը ժողովրդական է։ Այն տպագրվել է Ե․ Լալայանի «Ազգագրական հանդեսում»։ Թումանյանը ժողովրդական երգի 40 տողից ընտրել է 14-ը։ Հեղինակը փոխել է բարբառային լեզուն, հյուսել միմյանց և «Ճախարակի» երգը վերնագիրը՝ ստեղծելով բոլորովին նոր բանաստեղծություն։

Գրության թվականը ստույգ հայտի չէ։

Ինքնագիրը չի պահպանվել։

Առաջին անգամ «*Այրի կնոջ երգը*» վերնագրով տպագրվել է 1908 թվականին՝ Լուսաբերում (Երկրորդ տարի, էջ 51),  այնուհետև 1922 թվականին Կոստանդնուպոլսում լույս տեսած Հովհաննես Թումանյանի բանաստեղծությունների գրքում (էջ 133)՝ «*Ժողովրդական երգեր*» բաժնում, ապա՝  1940-1959 թվականներին՝ Երևանում լույս տեսած Հովհաննես Թումանյանի երկերի ժողովածուի գիտական հրատարակության I հատորում (էջ 154)։

Հովհաննես Թումանյանի երկերի լիակատար ժողովածուի 1-ին հատորում արտատպվել է Կոստանդնուպոլսում՝ 1922 թվականին լույս տեսած գրքից։

## Ծանոթագրություններ

Կատեգորիա:Բանաստեղծություններ